
KOSTNAÐARMAÐUR: SigurÐUurR KRISTJÁNSSON. 


1911. 


FELAGSPRENTSMIÐJAN. 


Formáli. 


Hænsa-Þóris saga var að minsta kosti á ofan- 
verðri 17. öld, öll til á skinni (Vatnshyrna). Hefir þá 
Ketill prófastr Jörundaraon í Hvammi í Hvammssveit 
(sjá um hann í „Æfi Árna Magnússonar“ framanvið 
Snorra-Eddu, Kh. 1875, og „Formála“ fyrir Flóamanna- 
sögu, Rv. 1884) tekið endrrit af sögunni eftir þessari 
skinnbók. Sira Ketill hefir eins og hans var vandi vand- 
að mjög eftirrit sitt. Síðan hefir þetta pappírshandrit 
sögunnar komist í eigu dóttursonar síta Ketils, Árna 
prófessors Magnússonar, svo sem sjá má af hinni fornu 
„Bókskrá“ (Catalogus) Árna, því að þar er þetta hand- 
rit tilfært (nr. 554 að 40). Hefir þá Ásgeir Jónsson, 
handritari Þormóðar Torfasonar og síðan Árna, tekið 
tvö endrrit af því og eru þau enn til. Enn sjálft hand- 
rit síra Ketils hefir glatast; að líkindum brunnið í elds- 
voðanum mikla í Höfn 1728. 

Af skinnhandriti sögunnar, að líkindum því er nú var 
getið um, er enn til í safni Árna tvö blöð; hitt af skinn- 
bók þessari er glatað. En hvergi finst í skjölum Árna, 
hvar hann hefir náð í þessi 2 skinnblöð. Þó má til geta, 
að þau sé einhversstaðar að vestan ættuð; og að líkind- 
um hefir Árni aldrei náð í meira af skinnbókinni, er 

síra Ketill reit eftir, heldr en þetta. Tæplega mun og 
síra Ketill sjálfr hafa átt skinnbókina, er hann reit upp. 
því að naumast hefði hann tortímt henni eðr aldrtila 
veitt, einsog raun hefir orðið á. Til slíks var síra Ket- 
ill Jörundarson ofmikill hirðumaðr. 

Hið fyrra skinnblað, er til er, byrjar allra síðast í 4. 
kap. (á orðunum: ... „láta svá búit. Ok er nú 
kyrrt“ o. s- frv.) og nær síðan yfir 5. og 6. kap. og end- 
ar fremst í 7. kup. (á orðunum: „ðýr heiman ferð 
sína ok Helgi fóstri hans“ . ..) — Síðara blaðið byrj- 
ar fremst í 16. kap. (á orðunum:... „ðu til þings- 
ins; ferr hann þá í Örnólfsdal“ o.s. frv.) og heldr síð- 
"an áfram aftr í miðjan 19. kap. (endar á orðunum: 
„Þóroddr svarar satt er þat at þú“ .. .); þar hættir 
það alveg. — Skinnbókina, er blöð þessi eru úr, telr ein- 
hver hinn glöggvasti maðr í þeim efnum, Jón sál. Sig- 
urðsson, vera ritaða skömmu eftir Svartadauða, á fyrri 
hluta 15. aldar. Fremr er og ritháttr þessara tveggja 
blaða slæmr og sjálfum sér víða ósamkvæmr. 

Á pappír eru til fjölda-mörg handrit af sögu þessari, 
og eru eflaust best af þeim hin 2 áðrnefndu handrit 
eftir Ásgeir Jónsson, enn hann hefir víst, einsog þegar 
var drepið á, ritað þau eftir handriti síra Ketils. 

Auk þessara tveggja eru til á bókasöfnum í Kaup- 
mannahöfn sex pappírshandrit af sögu þessari og þarað- 
auki eitt brot (1 blað) hið sjöunda. Eitt handrit á papp- 
ír er og til í konungsbókhlöðu í Stokkhólmi. Bókmenta- 
félagið á ein fjögur pappírshandrit hennar. Og víða 
munu handrit af henni enn þá vera til í eigu söguvina 

hér á landi. Sýnir þetta alt, hversu saga þessi hefir ver- 
ið vinsæl hjá þjóð vorri, þóað hún sé ekki lengri enn 
þetta. Og hún á þessa vinsæld skilda, þvíað sagan er bæði 
mjög skemtileg og sönn í grundvallaratriðum og ærið 
kjarnyrt, og bendir því á snemmindis uppruna, enda 
hafa sumir fornfræðingar viljað telja hana fyrst skrá- 
setta á öndverðri 19. öld; enn það er nú líklega heldr 
tímanlega sett. En þó er sagan gömul. 

Saga þessi er ein með hinum merkilegri fyrir það, 
hvernig hún í stuttu og sönnu og ljósu máli setr fram 
mannlegt líf, og það hjá heiðingjum. Hún leiðir skýrt í 
ljós: Guð og andskotann (Heilög ritning), eðr: lifið og 
vöntun gæða (Njóla), eðr: hið góða og illaí heiminum 
(Rattonalistar). 

Öll handrit, er nú eru tilaf sögunni, eru nauðalík, og 
getr eigi heitið nema ómerkilegr orðamunr á þeim. Alt 
bendir því á það, að langalengi hafi aðeins hið eina 
skinnhandnit, er framan er getið, verið til. | 

Hænsa-Þóris saga hefir aðeins einusinni áðr út komið 
fyrir almenningsjónir, og var það að þakka „Fornfræða- 
félagi Norðrlanda“, er Karl Kristján Rafn kom á fót á 
„ öndverðri þessari öld. Hún er prentuð samanvið fleiri 
(5 aðrar) sögur í dýrri bók: Íslendingasögur, annað 
bindi; Kh. 1847, gr. 8to, er Jón sál. Sigurðsson bjó 
undir prentun. Einsog við erað búast, er þessi útgáfa 
sögunnar eftir Jón sál. einkar vönduð og af allri snild 
gor að öllum frágangi. — Enn dýrleiki bókar þessarar 
mun hafa valdið því, að fáir hafa getað keypt hana 
hér á landi. A 

Þessar þýðingar sögunnar veit ég um (báðar á dönsku): 
1. Sagaer eller Fortællinger om Nordmænds og Íslæn- 
deres Bedrifter 1 Oldtiden; overs. af P. A. Munch; 
Chria, 1845, 11: Hönse-Thorers Saga eller Fortælling om 
Hönse-Thorer, 86bls. — 2. Billeder af Livet pá Island; 
ved F. Winkel-Horn; Kh. 1671, I. bls. 61— 90 ; Honse- 
torers Saga.! 

Aðferðin við útgáfu þá, er hér kemur fram, hefir verið 
hin sama og hjá Jóni sál., enda var þar eigi miklu á að 
bæta. Hin 2 skinnblöð (í A. M. 162. fol.) og hin 2 hand. - 
rit Ásgeirs (AM. 501. 4to og AM. 157. F. fol.) eru lögð 
til grundvallar fyrir þessari textútgáfu. Enn svosem 
vera bar eru lesmátar bættir eftir hinum öðrum handrit- 
um, þar er þess þurfti. Rithætti hefir og orðið að breyta 
frá því, er í handritunum er, samkvæmt því er nú er 
talið réttast. — Eg hefi og fært mig lengra uppá skaftið 
enn hingað til hefir gert verið að því leyti, að eg hefi 


hvergi ritað zeta, því að sá bókstafr er með öllu óþarfr 
í íslenskunni. 


Eg hefi og vikið frá útgáfu Jóns og sumum handrit- 
unum að því, er skiftingu niðr í kapitula snertir. Þeir 


1) Af Hænsa-Þóris sögu orktu þeir rímur saman 
Sveinn lögmaðr Sölvason og séra Jón Þorláksson að 
Bægisá. Þær eru níu að tölu, og hætti Sveinn lögmaðr 
í 5. rímu á þessari vísu óbotnaðri: 

Laufarunnar lögðust niður, 
lúnir þiggja ró. 
Árla Gunnar bregða (J. Þ.:) biður 
blundi rekka þó. í 
V. Á. 

eru 17 hjá Jóni og í allmörgum handritunum; enn eg 
kunni betr við að hafa söguna í 20 kapitulum; enda er 
það samkvæmt sumum handritunum. 

Þess er og að geta, að eg hefi aftr tekið uppí textann 
kafla þann, er prentaðr var neðanmáls í fyrri útg. af 
þeim sökum, að Jón taldi hann ekki heyra sögunni til 
að upphafi (áleit hann vera óegta). Jón hafði mest á 
móti honum fyrir það, að honum líkir mjögtil þess, er 
stendr í „Íslendingabók Ara prests“ (5. kap.), og er heldr 
eigi laus við samruglun, Þetta er síðari helmingr 15. 
kapítula í þessari minni útgáfu (: „Þórðr gellir talaði þá“ 
— „Nú er setit at málum“ ...). Kafli þessi stendr í 
öllum bestu handritunum, er nú eru til og hefir því 
vafalaust staðið í þeirri einu skinnbók sögunnar, er vér 
þekkjum. Fann eg því ongva sanna ástæðu til að út- 
byggja honum eðr útskúfa, hvernig svosem á honum 
stendr. 

Þess skal og að endingu getið, að hinn ágæti vinr 
vor Íslendinga og mikli vísindamaðr Dr. Konráð Maurer 
í Múnchen á Bajaralandi hefir ritað alllanga ritgjörð um 
sögu þessa á þýsku máli, er heitir: „Ueber die Hænsa- 
Þóris saga“, Mönchen 1871, 60 bls., áto. Því miðr hefi 
eg enu eigi séð hana, enn það má svosem auðvitað 
ganga að því vísu, að hún er ágæt eftir slíkan mann. 


Þórleifr Jónsson. 


912. 
920. 
951. 
963. 
964. 
96ð. 
966. 
970. 


988. 


Tímatal 


i Hænsa-Þóris sögu. 


Útkoma þeira feðga: Ketils blunds og 
Geirs auðga, föður Blund-Ketils. 

Fæddr Tungu-Oddr. 

Fædd Jófríðr Gunnarsdóttir Hlífarsonar. 
Útkoma Arnar austmanns syðra og Þór- 
valdar Tungu-Oddssonar nyrðra. 
Blund-Ketils brenna. Hersteinn Blund- 
Ketilsson kvænist. 

Brennendr Blund-Ketils gerðir sekir. Fjórð- 
ungsþingin sett. Drepinn Hænsa-Þórir. 
Jófriðr Gunnarsdóttir gift Þóroddi Tungu- 
Oddssyni. 

Þórsteinn Egilsson gengr að eiga Jófríði 
Gunnarsdóttur. 

Deyr Tungu-Oddr-og er heygðr í Skán- 
eyjarfjalli. 

Hænsa-Þóris saga. 


Qadr hét maðr Önundarson breiðskeggs, Úlf- 
arssonar, Úlfssonar á F itjum, Skeggjasonar, Þór- 
Issonar hlammanda. Hann bjó á Breiðabólsstað . 
í Reykjardal í Borgarfirði. Hann átti þá konu, 
er Jórunn hét; hon var vitr kona ok vel látin. 
Þau áttu fjögur börn: sonu tvá vel mannaða 
ok dætr tvær. Annarr son þeira hét Þóroddr, 
enn annarr Þórvaldr. Þuriðr hét dóttir Odds, 
enn önnur Jófríðr. Hann var kallaðr Tungu- 
Oddr. Engi var hann kallaðr jafnaðarmaðr. 
Torfi hét maðr ok var Valbrandsson, Valþjóts- 
sonar, Örlygssonar frá Esjubergi; hann átti 
Þuríði Tungu-Öddsdóttur; þau bjuggu á öðrum 
Breiðabólsstað. Arngrímr hét maðr, Helgason, 
Högnasonar, er út kom með Hrómundi; hann 
bjó í Norðrtungu; hann var kallaðr ÁArngrímr 
goði. Helgi hét son hans. Blund-Ketill hét maðr, 

son Geirs hins auðga ór Geirshlíð, Ketilssonar 
blunds, er Blundsvatn er við kennt. Hann bjó 
í Örnólfsdal; þat var nökkuru ofar enn nú stendr 
bærinn. Var þar mart bæja upp í frá.  Her- 
steinn hét son hans. Blund-Ketill var manna 
auðgastr ok best at sér í fornum sið; hann átti 


8 „þrjá tigu leigulanda. Hann var hinn vinsæl- 

r 

asti maðr í héraðinu. Þorkell trefill hét maðr; 
hann var Rauða-Bjarnarson; hann bjó í Svigna- 
skarði fyrir útan Norðrá. Helgi var bróðir Þór- 
kels, er bjó í Hvammi í Norðrárdal. Annarr 
var Gunnvaldr faðir Þórkels, er átti Helgu, 
dóttur Þórgeirs á Viðimýn. Þórkell trefill var 
vitr maðr ok vel vinsæll, stórauðigr at fé. Þór- 
ir hét maðr; hann var snauðr at fé ok eigi 
mjök vinsæll af alþýðu manna. Hann lagði þat 
í vanda sinn, at hann fór með sumarkaup sitt 
héraða í milli, ok seldi þat í öðru, er hann 
keypti í öðru, ok græddist honum brátt fé af 
kaupum sínum. Ok eitt sinn, er Þórir fór sunn: 
an um heiði, hafði hann með sér hæns í för 
norðr um land, ok seldi þau með öðrum kaup- 
skap, ok því var hann kallaðr Hænsa-Þórir. 
Nú græðir Þórir svá mikit, at hann kaupir sér 
land, er at Vatn heitir upp frá Norðrtungu; 
ok fá vetr hafði hann búit áðr hann gerðist 
svá mikill auðmaðr, at hann átti undir vel hverj- 
um manni stórfé. Enn þó at honum græddist 
fé mikit, þá heldust þó óvinsældir hans, þvíat 

varla var til óþokkasælli maðr enn Hænsa-Þórir 
var. 

2. Einn dag ggrir Þórir heiman ferð sina 
ok ríðr í Norðrtungu ok hitti Arngrím goða ok 
bauð honum barnfóstr: „vil ek taka við Helga 
syni þínum ok geyma sem ek kann; enn ekvil 
hafa vináttu þína í mót ok fylgi, til þess at ek 
nái réttu af mönnum“. Arngrímr svarar: „svá 
líst mér, sem lítill höfuðburðr muni mér at þessu 
barnfóstn“. Þórir svarar: „ek vil gefa svein- 
inum hálft fé mitt, heldr enn ek nái eigi barn- 
fóstrinu; enn þú skalt rétta hluta minn ok vera 
skyldr til, við hvern sem ek á um“. Arngrímr 
svarar: „þat ætla ek mála sannast, at neita eigi 
því, er svá vel er boðit“. Fór þá Helgi heim 
með Þóri, ok heitir þar nú síðan bærinn at 
Helgavatn.  Arngrímr veitti Þóri umsjá, ok 
þykkir þegar ódælla við hann, ok náir hann nú 
réttu mál af hverjum manni. Græðist honum 
nú stórmikit fé ok ggorist hinn mesti auðmaðr. 
Helst honum enn óvinsældin. 

3. Þat var eitt sumar, at skip kom af hafi 
í Borgarfjörð, ok lögðu þeir eigi inn í ósinn, 
enn lögðu útarliga á höfnina. Örn hét stýri- 
maðr; hann var vinsæll maðr ok hinn besti 
kaupdrengr. Oddr frétti skipkomuna; hann var 
vanr í fyrra lagi í kaupstefnur at koma ok 
leggja lag á varning manna, þvíat hann hafði 
héraðsstjórn. Þótti engum dælt fyrr at kaupa 

enn vissi, hvat hann vildi at gora. Nú hittir 
hann kaupmenn, ok fréttir eftir, hversu þeir. 
ætla sína ferð, eðr hve skjótar sölur þeir vildu 
hafa, ok sagði þann vanda, at hann legði lag á 
varning manna. Örn svarar: „sjálfir ætlum vér 
at ráða vorri eigu fyrir þér, þvíat þú átt öngan 
pening með vorum varnaði, ok muntu ráða at: 
sinni eigi meira enn þú mælir“. Oddr svarar= 
„þat grunar mik, at þat gegni þér verr enn 
mér, ok svá skal ok vera. Er því at lýsa, at. 
vér bönnum öllum mönnum kaup við yðr at eiga 
ok svá flutningar allar, svá at ek skal fé af 
þeim taka, sem yðr veita nökkura björg; enn ek 
veit, at þér flytist eigi ór höfninni fyrir misgöngin“ . 
Örn svarar: „ráða máttu ummælum þínum, enn 
eigi látum vér kúgast at heldr“. Oddr ríðr nú; 
heim, enn Austmenn liggja þar í höfninni, ok 
gefr þeim eigi í brottu. 

4. Annan dag eitir reið Hersteinn Blund- 
Ketilsson út á Nes. Hann fann Austmenn, er 
hann reið útan; kannaðist hann við stýrimann,. 
ok varð vel at skapi. Örn sagði Hersteini, 
hversu mikinn ójafnað Oddr bauð þeim, „ok 
þykkjumst vér eigi vita, hversu vér skulum með. 
fara voru máli“. Þeir talast við um daginn 
ok at kveldi ríðr Hersteinn heim, ok segir föður. 
sínum frá farmönnum ok hvar nú er komit þeira. 
máli.  Blund-Ketill svarar: „við kennumst ek. 
mann þenna at þinni frásögn, at því at ek var 

með föður hans, þá er ek var barn, ok hefir ek 
„eigi nýtra dreng fundit enn hans föður, ok er 
þat illa, at hans kosti er bröngt, ok þat mundi 
faðir hans ætla, at ek mundi nökkut líta á 
hans mál, ef hann þyrfti þess við, ok nú á morgin 
snemma skaltu ríða út í Höfn, ok bjóða honum 
hingat með svá marga menn sem hann vill; enn 
ef hann vill annat heldr, þá skal flytja hann 
hvert er hann vill, suðr eða norðr, ok skal ek 
leggja á allan hug, sem ek hefir föng á, hon- 
um við at hjálpa. Hersteinn kvað þat gott ráð 
ok drengilegt, enn þó er meiri ván, at þar fyrir 
hafim vér óvingan annarra“. Blund-Ketill svarar: 
„þar sem vér berum eigi verra mál til enn Oddr, 
þá kann vera at oss falli þat létt“. Nú líðr 
nóttin; enn þegar um morgininn snemma lætr 
Blund-Ketill safna hrossum ór haga, ok er þá 
búin ferðin, ok rekr Hersteinn hundrað hrossa 
í móti kaupmönnum, ok þurfti einkis á bú at 
biðja. Hann kemr út þangat, ok sagði Erni 
tillag föður síns. Örn kvaðst gjarna þenna kost 
þiggja vilja, enn kvaðst þó hyggja at þeir feðgar 
mundi fá óvináttu annarra manna fyrir þetta. 
Hersteinn kvað þá eigi verða farit at því. Örn 
mælti: „þá skulu hásetar mínir flytja sik í önnur 
héruð, ok er þó ærit í ábyrgð. þóat vér sém 
eigi allir í einu héraði“. Hersteinn flytr nú 
Örn heim með sér ok varning hans, ok skilst 
eigi fyrr við enn allir kaupmenn eru í burtu, 

ok búit um skip ok öllu til skila komit. Blund- 
- Ketill tekr æfar-vel við Erni; sat hann þar í 
góðum fagnaði; komu nú tíðindi þessi fyrir Odd, 
hvat Blund-Ketill hefir ráðs tekit; ok tala menn 
nú um, at hann hafi sýnt sik í mótgangi við 
hann. Oddr svarar: “kalla má þat svá, enn 
þar er sá maðr, er bæði er vinsæll ok kapp- 
samr, ok vil ek enn vera láta svá bút“. Ok 
er nú kyrrt. 

ð. Sumar þetta var lítill grasvöxtr, ok eigi 
góðr fyrir því, at litt þornaði, ok varð alllitil 
heybjörg manna. Blund-Ketill fór um haustit 
til landseta sinna, ok segir, at hann vill hey- 
leigur hafa af öllum löndum sínum: „eigum vér 
margt fé at fóðra, enn hey fást lítil; ek vil ok 
ráða fyrir, hversu miklu slátrað er í haust á 
hverju bút allra minna landseta, ok mun þá 
vel hlýða“. Nú líðr sumar af hendi ok kemr 
vetr, ok er snemma nauðamikill norðr um Hlíð- 
ina, en viðrbúningr lítill; fell' mönnum þungt. 
Ferr svá fram um jól; ok er Þorri kemr, þá 
ekr hart at mönnum, ok eru margir þá upptefld- 
ir. Ok at kveldi eins dags kemr landseti Blund- 
Ketils, ok segir sik vera í heyþroti, ok krefr 
órlausna. Bóndi svarar: „hverju gegnir þat? 
ek þóttumst svá til ætla á hausti at ek hugða 
at vel mundi hlýða“. Sjá svarar: at færra var 
slátrat enn hann sagði fyrir. Blund-Ketill mælti: 
„vit skulum eiga kaup saman; ek mun leysa 

þik ór vandræði þessu um sinn, enn þú seg 
þetta engum manni, þvíat ek vil eigi venja 
menn upp á mik, allrahelst síðan þér hafit þó 
eigi haft min tillög“. Sá fór heim ok sagðp 
sínum vin, at Blund-Ketill sé afbragð annarra 
manna Í öllum viðskiftum, ok kvað hann sik. 
ór vandræði leyst hafa; enn sá sagði sínum vin, 
ok verðr þat svá vist um alt héraðit. Liðr 
stund ok kemr Gói; þá koma tveir landsetar 
hans ok segja sik heyþrota. Blund-Ketill svar- 
ar: „illa hafit þér gert, at þér hafit af brugðit. 
minum ráðum, þvíat þat er þann veg, þóat vér 
hafim hey mikil, þá höfum vér ok fé því 
fleira; nú ef ek miðla yðr, þá hefi ek ekki til 
mins fjár; er nú hér um at kjósa“. Þeir ala. 
á mált ok tjá vesöld sína, enn honum þótti 
hörmulegt at heyra á þeira veinan, ok lét reka 
heim fjóra tigu hrossa ok hundrað, ok lét drepa 
fjóra tigu hrossa, þau er verst váru, enn gaf 
landsetum sinum þat fóðr, sem hrossunum var 
ætlat áðr; fara þeir heim fegnir. Vetrinn gor- 
ist því verri sem meir leið á, ok verðr grkola. 
fyrir mörgum. 

6. Nú kemr einmánuðr, ok koma fyir land- 
setar Blund-Ketils. Þeir áttu hóti helst sér nökk- 
ura kosti í fémunum, enn þó váru þeir nú j 
heyþroti ok biðja hann órlausna. Hann svarar 
þá, ok kveðst eigi til hafa, enda lést hann eigt 
vilja drepa fleira fé. Þeir frétta, ef hann viti. 

nökkura þá menn, er hey hefði til sölu. Hann 
kveðst eigi vist vita. Þeir sækja fast eftir ok 
segja nú, at fé þeira muni deyja, ef þeir fá enga 
hjálp af honum. Hann sagði þat af sjálfs dáð- 
um orðit hafa; „enn sagt er mér, at Hænsa- 
Þórir muni hafa hey tilsölu“. Þeir svara: „Af 
honum munu vér ekki fá, nema þú farir með 
oss, ok mun hann þá þegar selja, ef þú gengr 
í vörslu fyrir oss um kaupin“. Hann svarar: 
„Þat má ek gora, at fara með yðr; enn þat er 
sannlegt, at þeir seli, er til hafa“. Þeir fara 
snemma um morgininn, ok var á norðan strykr 
sá ok heldr kaldr. Þórir bóndi var úti staddr 
í þat mund, sér mennina fara at garði, gengr 
inn síðan ok rekr aftr hurð ok lætr fyrir loku; 
ferr til dagverðar. Nú er drepitá dyr. Sveinn- 
ann Helgi tekr til orða: „Gakktu út, fóstri, 
Þþvíat menn munu vilja hitta þik“. Þórir kveðst 
mundu matast fyrst, enn sveinninn hleypr und- 
an borðum, ok 'gengr til hurðar, ok heilsar 
þeim vel, er komnir váru. Blund-Ketill spurði, 
hvárt Þórir væri inni. Hann sagði at svá var. 
„Bið þú hann útgöngu“, sagði hann. Sveinninn 
gorði svá, ok sagði, at Blund-Ketill var kominn 
úti, ok vildi hitta hann. Þórir svaraði: „Af 
hverju mun Blund-Ketill draga nasirnar; kyn- 
ligt, ef hann ferr at góðu; ekki eyrindi á ek 
við hann“. Sveinninn ferr ok sagði, at Þórir 
wildi eigi út ganga. „Já“, sagði Blund-Ketill, 

„Þá skulum vér inn ganga“. Þeir ganga til 
stofu, ok er þeim heilsat, enn Þórir þagði. „Svá 
er við vaxit“, segir Blund-Ketill, „at vér viljum 
kaupa hey at þér, Þórir“. Þórir svarar: „eigi 
er mér þitt fé betra enn mitt“. Blund-Ketill 
mælti: „ýmist veitir þat“. Þórir svarar: „hví 
ertu í heyþroti, auðigr maðr?“ Blund-Ketill 
segir: „eigi er ek greiðliga í heyþroti, ok fala 
ek fyrir landseta mína, er þurfa þykkjast ór- 
lausna; vilda ek gjarna fá þeim, ef til væri“. 
„Þat muntu eiga allra heimilast at veita öðr- 
um þitt enn eigi mitt“, sagði Þórir. Blund- 
Ketill svarar: „eigi skulum vér gjafar at biðja; 
lát Odd ok Arngrím ggra verð fyrir þína hönd, 
enn þar á ofan vil ek gefa þér gjafir“. Þórir 
kveðst eigi hey til hafa at selja, „enda vil ek 
eigi selja“. Þá gengr Blund-Ketill út ok þeir 
félagar ok sveinninn með þeim. Þá tekr Blund- 
Ketill til orða: „hvárt er heldr, at fóstri þinn 
hefir engin hey til sölu, eðr vill hann eigi selja?“ 
Sveinninn svarar: „hefir hann víst, ef hann vill“. 
Blund-Ketill mælti: „fylgdu oss þangat til sem 
heyin eru“. Hann ggrir svá. Nú ggrir Blund- 
Ketill fóðr til fjár Þóris, ok hugðist svá at, þó 
at algæfta væri til alþingis, at þó mundu af 
ganga fimm stakkar; ok eftir þetta ganga þeir 
inn. Blund-Ketill mælti: „svá hyggst mér at, 
Þórir, um heykost þinn, at góðr fengr mun 
af ganga, þóat fé þínu öllu sé inni gefit tl al- 

þingis, ok vil ek þat kaupa“. Þórir svarar: 
„hvat skal ek þá hafa annan vetr, ef þá er 
slíkr vetr eðr verri?“  Blund-Ketill svarar: 
„ggra mun ek þér þann kost, at fá þér jafnmik- 
inn kost í heyjum í sumar, ok þó at engu verri, ok 
færa í garða þína.“ Þórir svarar: „ef þér hafit 
nú yðr eigi heybjörg, hvat munu þér þá heldr 
hafa í sumar; enn veit ek, at sá er rikismunr 
okkarr, at þú munt taka mega hey fyrir mér, ef 
þú vill“. Blund-Ketill svarar: „eigi er þann veg 
upp at taka; þat veistu, at silfr gengr í allar 
skuldir hér á landi, ok gef ek þér þat við“. 
Þórir svarar: „eigi vil ek silfr þitt.“ „Þá tak 
þú þvílíka vöru, sem þeir ggra til handa þér, 
Oddr ok Arngrímr“. „Fátt er hér verkmanna“, 
segir Þórir, „enn ek nenni litt ferðum, ok vil 
ek eigi vasast í slíku“. Blund-Ketill svarar: 
„þá skal ek láta færa þér heim.“ Þórir mælti: 
„eigi hefi ek húsakost til þess, at örvænt sé at 
eigi spillist“. Blund-Ketill svarar: „ek skal fá 
til húðir, ok búa um svá at vel sé“. Þórir 
svarar: „eigi vil ek spark annarra manna í hús- 
um minum“.  Blund-Ketilll svarar: „þá skal 
vera hjá oss í vetr, ok mun ek varðveita.“ „Veit 
ek gjálgrun þína“, segir Þórir, „ok vil ek engu 
við þik kaupa“. Blund-Ketill mælti: „þá mun 
fara verr, ok munum vér alt at einu hafa heyit, 
þóat þú bannir, enn leggja verð í staðinn, ok 
njóta þess at vér erum fleir.“ Þá þagnar 

Þórir ok gorir eigi gott í skapi. Blund-Ketill 
lætr taka reip ok binda heyit. Eftir þat hefja 
þeir upp klyfjar ok bera í burt heyit; enn ætla 
vel til alls fjár. 

d. Nú skal segja, hvat Þórir hefst at; hann 
býr heiman ferð sína ok Helgi fóstri hans með 
honum. Þeir ríða í Norðrtungu, ok var þar 
tekit við þeim afarvel. Spurði Arngrímr tið- 
enda. Þórir svarar: „ekki hefir ek nú nýligra 
spurt enn ránit“. „Hvat var ránit?“ sagði 
Arngrímr. Þórir svarar: „Blund-Ketill hefir 
rænt mik öllum heyjum svá at eigi ætlag for- 
kost eftir nautum í köldu veðri“. „Er svá, 
Helgi?“, segir Arngrímr. „Engu gegnir þat“, 
segir Helgi, „fór Blund-Ketill vel með sinu máli“; 
sagði Helgi þá, hversu farit hafði með þeim. 
Þá sagði Arngrímr: „Þat var líkara; betr er 
þat hey komit, at hann hefir, enn hitt, er fúnar 
fyrir þér.“ Þórir svarar: „illu heilli bauð ek 
þér barnfóstr; skal oss aldri þat illbýli gort, at 
oss sé hér tilgangr at heldr, ok at várr hlutr 
sé réttr, ok eru slíkt firn mikil“. Arngrímr 
svarar: „þat var þegar ófyrirsynju, þvíat ek 
ætla þar vondum manni at duga sem þú ert“. 
Þórir svarar: „eigi er ek orðsjúkr maðr, enn 
illa uni ek, at þú launar svá mína gorð, eðr 
þat þóat menn ræna mik, þvíat eigi er þetta 
síðr frá þér tekit“. Ok skildust við svá búit. 
Ríðr Þórir á burt ok kom á Breiðabólsstað, ok 

heilsar Oddr honum vel ok spyrr tíðinda. „Ekki 
hefir ek nýligra frétt enn ránit“. „Hvat ráni 
var þat?“ sagði Oddr. Þórir svarar: „Blund- 
Ketill tók hey mín öll, svá at ek er nú með 
öllu óbirgr; vilda ek gjarna hafa þina ásjá; enn 
þetta mál kemr ok til þín, þar sem þú ert for- 
ráðsmaðr héraðsins, at rétta þat sem rangt er 
gort, ok máttu þat-á minnast, at hann ggorðist 
þinn fjandmaðr“. Oddr spurði: „er svá, Helgi?“ 
Hann sagði, at Þórir affærði stórmjök; greinir 
nú allt, hversu fór. Oddr svarar: „eigi vil ek 
mér af skifta; munda ek svá hafa gort, ef ek 
þyrfta“. Þórir svarar: „satt er þat, er mælt 
er, at 'spyrja er best til váligra þegna“, ok 'án 
er ilt um gengi, nema heiman hafi““. Ríðr Þór- 
ir í burt við svá búit, ok Helgi með honum, 
ok ferr heim ok unir illa við. 

8. Þórvaldr sonr Tungu-Odds hafði út komit 
um sumarit fyrir norðan land, ok þar vistaðist 
hann um vetrinn. Hann fór norðan, er leið at 
sumri á fund föður síns, ok gisti um nótt í 
Norðrtungu í góðum beina. Sá maðr var þar 
fyrir á gistingu, er Viðfan hét; hann var reik- 
unarmaðr: hljóp hann á milli landshorna; hann 
var frændi Þóris náinn ok áþekkr honum í skaps- 
munum. Þetta sama kveld tekr Víðfari föt sín 
ok stokkr á burt, ok léttir eigi fyrr enn hann 
kemr til Þóris. Hann tekr við honum báðum 
höndum. „Veit ek ok, at nökkut gott mun 

mér leiða af þinni kvomu“. Hann svarar:, ggr- 
ast mætti þat, þvíat nú er Þórvaldr Oddsson 
kominn í Norðrtungu ok er þar nú á gistingu“. 
Þórir svarar: „þat vissa ek at sjá, at mér mundi 
nökkut gott at höndum koma, þvíat mér varð 
allgott við, er ek sá þik“. Nú líðr nóttin af 
hendi, ok þegar um morguninn riðr Þórir ok 
þeir fóstrar í Norðrtungu, er þar fjöldi manna 
kominn, ok var sveininum gefit seturúm, enn 
Þórir reikar á gólfinu. Þat getr Þórvaldr at 
líta, er hann sitr á pallinum ok þeir Arngrímr, 
ok töluðu sín á milli. „Hverr er sá maðr, er 
reikar um gólfit?“ segir Þórvaldr. Arngrímr 
svarar: „hann er barnfóstri minn“. „já“, seg- 
ir Þórvaldr, „hví skal honum eigi rúm gefast?“ 
Arngrímr kvað hann eigi varða. „Eigi skal 
svá vera“, sagði Þórvaldr, ok lætr kalla hann 
til sín, ok gefr honum rúm at sitja hjá sér; 
spyrjast síðan almæltra tíðinda. Þórir segir: 
„raun var þetta, er Blund-Ketill rænti mik“. 
Þórvaldr spurði: „er sætst á?“. „Fjarri ferr 
um þat“, segir Þórir. „Hví gegnir þat, Arn- 
grimr“, sagði Þórvaldr, „at þér höfðingjar látit 
þá skömm fram fara?“ Arngrímr svarar: „lýgr 
hann mestan hlut frá, ok er alllítit til haft“, 
„Var þat þó satt, at hann hafði heyit?“, segir 
Þórvaldr. „Hafði hann vist“, segir Arngrímr. 
„Bærr er hverr at ráða sinu“, sagði Þórvaldr, . 
„ok kemr honum fyrir lítit vinfengi við þik, ef 

hann skal þó undir fótum troðinn“. Þórir mælti: 
„allvel líst mér á þik, Þórvaldr, ok svá segir 
mér hugr um, at þú munir nökkut leiðrétta mitt 
mál“. Þórvaldr mælti: „ek hefir lítit traust 
undir mér“. Þórir mælti: „ek vil gefa þér fé 
mitt hálft til þess at þú réttir málit, ok hafir 
annathvort sektir eðr sjálfdæmi, sváat óvinir 
mínir siti eigi yfir mínu“.  Arngrímr mælti: 
„gor eigi þetta, Þórvaldr, þvíat eigi er góðum 
dreng at duga, þar sem hann er; enn þú átt 
við þann um, er bæði er vitr ok vel at sér ok 
at öllu vinsæll“. „Sé ek“, segir Þórvaldr, „at 
þér leikr öfund á, ef ek tek við fé hans, ok 
anntu mér þess eigi“. Þórir mælti: „svá er at 
ut hyggja, Þórvaldr, at fé mitt mun reynast fritt, 
ok aðrir menn vitu, at mér er eigi fé goldit 
viða fyrir mitt eigin“. Arngrímr mælti: „letja 
vil ek þik enn, Þórvaldr, at þú takir við máli 
þessu, enn þú munt ggra sem þér líkar; uggir 
mik, at mikit hljótist af“.  Þórvaldr svarar: 
„elgi mun ek neita fjárviðtökunni“. Nú hand- 
salar Þórir honum fé sitt hálft, ok þar með mál- 
it á hendr Blund-Katli. Arngrimr mælti þá enn: 
„hversu ætlar þú með at fara máli þessu?“ 
Þórvaldr svarar: „ek mun fara fyrst á fund 
föður mins, ok hyggja þaðan at ráðum“. Þórir 
mælti: „eigi hugnar mér þat; vil ek eigi hinkr; 
hefir ek mikit til unnit, ok vil ek þegar á morg- 
in láta fara ok stefna Blund-Katli“. Þórvaldr 

svarar: „þetta mun vera reyndar, at þú munt 
vera engi gæfumaðr, ok illt mun af þér hljót- 
ast; enn svá mun nú vera verða“. Ok binda. 
þeir Þórir at hittast á ákveðnum stað um morg 
minn. 

9. Þegar snemma um morgininn ríðr Þór 
valdr ok Arngrimr með honum með þrjá tigu 
manna; hitta þeir Þóri, ok var hann við þriðja 
mann; þar var Helgi Arngrímsson ok Víðfari 
frændi Þóris. Þórvaldr mælti: „hví ertu svá fá- 
mennr, Þórir?“ Hann svarar: „ek vissa, at þik 
mundi eigi lið skorta“. Þeir ríða nú upp eftir 
hlíðinni.  Mannferðin var sén af bæjunum ok 
hleypir hverr af sínum bæ; þykkist sá best hafa, 
er fyrst kemr til Blund-Ketils, ok er þar margt 
manna fyrir. Þeir Þórvaldr ríða at garði, ok 
stiga þar af hestum sínum ok ganga heim at 
bænum. Þegar Blund-Ketill sér þetta, gengr 
hann móti þeim ok býðr þeim þar at þiggja 
allan greiða. Þórvaldr mælti: „annat er erindi 
hingat enn eta mat; ek vil vita, hverju þú vilt 
svara fyrir mál þat, er þú tókt upp hey Þórisé. 
Blund-Ketill svarar: „slíku þér sem honum; ggr 
einn fyrir svá mikit sem þér líkar, ok þó skal 
ek gefa þér gjafir ofan á, þvi betri ok meiri 
sem þú ert meira verðr enn Þórir, ok svá mik- 
inn skal ek þinn sóma gora, at þat sé allra 
manna mál, at þú sér vel sæmdr af“. Þórvaldr 
þagnar, ok þótti vel boðit. Þórir svarar þá: 


16 ' CCHBCENSA-ÞÓRIS SAGA 


„€lgi er þetta at þiggja, ok þarf eigi at hugsa 
um þat; löngu átta ek þenna kost, ok kalla ek 
mér lið eigi veitt, þó at slíkt sé, ok til lítils 
kom mér at gefa þér fé mitt“. Þá mælti Þór. 
valdr: „hvat viltu þá gora fyrir lögmálsstaðinn ?“ 
Blund-Ketill mælti: „eigi annat enn þú ggrir ok 
einn skapir slíkt er þú vilt“. Þá svarar Þór- 
valdr: „svá list mér sem engi sé annarr á 
gorr enn at stefna“. Hann stefnir þá Blund- 
Katli um rán ok nefnir sér vátta, ok hefir þau 
orð ok umkvæði sem hann fekk frekust haft. 
Nú snýr Blund-Ketill heim at húsum, ok mætir 
áustmanninum Erni, er hann gekk at varnaði 
sínum. Örn spurði: „ertu sárr, bóndi, er þú 
ert svá rauðr sem blóð?“ Hann svarar: „eigi 
em ek sárr, enn eigi er þetta betra; þau orð eru 
töluð við mik, sem aldri hafa áðr töluð verit, 
ek er kallaðr þjófr ok rámsmaðr“. Örn tekr 
boga sinn ok lætr koma ör á streng, ok kemr 
þá út í því þeir stigu á bak. Hann skaut ok 
varð maðr fyrir, ok lætr sígast niðr af hestin- 
um, ok var þat Helgi, son Arngríms goða. Þeir 
hlaupa at honum. Þórir otar sér fram milli 
manna, ok hratt mönnum frá sér ok biðr gefa 
sér rúm; þvíat mér mun mest umhugat“. Hann 
laut at Helga niðr, ok var hann þá dauðr. Þór- 
ir mælti: „er lítill máttrinn, fóstri minn?“ Þór- 
ir réttist þá frá honum, ok mælti: „talaði sveinn- 
mn við mik; sagði hann tysvar hit sama, þetta 

hérna: „brenni, brenni Blund-Ketill inni“. Arn- 
grímr svarar þá: „nú fór sem mik varði, at 
oft hlýtr allt af illum, ok grunaði mik, at mik- * 
it illt mundi af þér hljótast, Þórir, ok eigi veit. 
ek, hvat sveinninn hefir sagt, þóat þú fleiprir 
eitthvert; enn þó er eigi ólíklegt, at slíkt verða 
gort; hófst þetta mál illa; kann ok vera at 
svá lúkist“. Þórir svarar: „eiga þykki mér þú 
nókkut nauðsynligra enn ávíta mik“. Þeir 
Arngriímr ríða nú burt undir skógarnef eitt, 
ok stíga þar af hestum, ok eru nú þar til þess 
at náttar. Enn Blund-Ketill þakkar mönnum 
vel sitt liðsinni ok bað hvern mann riða heim- 
leiðis sem best gegndi. 

10. Svá er sagt, at þegar er náttaði, ríða 
þeir Þórvaldr at bænum í Örnólfsdal; váru þar 
þá allir menn í svefni. Þeir draga viðarköst 
at bænum ok slá í eldi. Vakna þeir Blund- 
Ketill eigi fyrr enn húsin loguðu yfir þeim. 
Blund-Ketill spurði, hverir þar kveikti svá heit- 
an eld. Þórir sagði, hverir váru. Blund-Ketill 
frétti, ef nökkut skyldi ná sáttum. Þórir sagði, 
at engi er kostr annarr enn brenna. Þeir 
skiljast nú eigi fyrr við, enn hvert mannsbarn 
er þar inni brunnit. Hersteinn son Blund-Ketils 
hafði farit um kveldit til fóstra sins, er Þórbjörn 
hét ok var kallaðr stígandi. Þat er mælt, at. 
Þórbjörn væri eigi allr jafnan, þar sem hann 
var sénn.  Hersteinn vaknar um morgininn, 

ok spurði, hvárt fóstri hans vekti. Hann kveðst 
vaka; „eðr hvat viltu?“ „Mik dreymdi, at mér 
Þótti“, segir Hersteinn, „sem faðir minn gengi 
Mér inn, ok loguðu um hann klæðin öll, ok allr 
Þótti mér sem hann væri eldr einn“. Þeir 
standa upp ok ganga út, ok sjá skjótt logann. 
Þeir taka vápn sín, ok fara hvatliga, ok váru 
þá allir menn á burtu, er þeir komu þar. Her- 
steinn mælti: „hér eru vorðin hörmulig tíðindi, 
æðr hvat er nú til ráða?“  Þórbjörn svarar: „nú 
skal neyta þess boðs, er Tungu-Oddr hefir oft 
mælt, at ek skylda til hans koma, ef ek þyrfta 
mökkurs við“. Hersteinn svarar: „eigi þykki 
mér þat vænligt“. Enn þó fara þeir ok koma 
á Breiðabólsstað ok kalla út Odd. Hann gengr 
út ok tekr við þeim vel, ok spurði tíðinda. 
Þeir sögðu slík sem vorðin váru. Hann lætr 
illa yfir. Þórbjörn karl tekr þá til orða: „á þá 
leið er, Oddr bóndi“, sagði hann, „at þú hefir 
heitit mér ásjá þinni, ok vil ek nú til þess 
taka, at þú leggir til nökkur góð ráð ok komir 
til“. Oddr kvaðst svá gera mundu. Riða þeir 
nú í Örnólfsdal ok koma þar fyrir dag; váru 
þá fallin húsin ok fölskaðr mjök eldrinn. Nú ríðr 
Oddr at húsi einu, því er eigi var allt brunnit; 
hann seilist til birkirafts eins ok kippir burt 
ór húsinu; ríðr síðan andsælis um húsin með 
loganda brandinn, ok mælti: „hér nem ek mér 
land, fyrir því at hér sé ek nú eigi bygðan 

bólstað; heyri þat váttar, þeir er hjá eru“. 
Hann keyrir síðan hestinn ok ríðr í burt. Her- 
steinn mælti: „hvat er nú til ráða? eigi reynd- 
ist þessi vel“. Þórbjörn mælti; „þegi þú, ef 
þú mátt, hvat sem í gonst“. Hersteinn svarar, 
ok kvaðst þat eina talat hafa, er eigi var við 
of. Útibúr var óbrunnit, þar sem varningr 
austmanns var inni ok mikit fé annat. Í þessu 
hverfr Þórbjörn karl. Nú lítr Hersteinn heim 
til bæjarins, ok sér útibúrit opit ok út borit fé- 
it, enn ongan sér hann manninn. Þar eru 
bundnar klyfjar; þar næst heyrir hann hark 
mikit í túnit; sér nú at heim eru rekin hross 
öll, þau er faðir hans hafði átt, sauðir ok naut 
ór fjósi ok allt ganganda fé; síðan eru klyfjar 
upp hafðar, ok því næst öllu á ferð snúit, ok 
allt fémætt á burt fært. Hersteinn vikr nú eft- 
ir, ok sér at Þórbjörn karl rekr féit. Þeir 
snúa leið sinni ofan eftir héraði í Stafholtstung- 
ur, ok svá út yfir Norðrá. 

11. Sauðamaðr Þórkels trefils ór Svignaskarði 
gekk þenna morgin at fé sínu“ hann sér hvar 
þeir fara ok reka allskyns fénað. Hann segir 
þetta Þórkeli; enn hann svarar: „veit ek hverju 
gegna muni; þat munu vera Þverhlíðingar vin- 
ir mínir; þeir hafa vetrarnauð mikla ok munu 
þeir reka hingat fé sitt; skal þeim þat heimilt; 
ek hefi hey ænn; eru hér ok nógar jarðir úti- 
fé“. Hann gekk út, er þeir komu í tún, ok 

fagnar þeim ok býðr allan greiða slíkan sem 
þeir vilja þegit hafa. Varla náðu þeir at stiga 
af baki; svá var bóndi beinn við þá. Þórbjörn 
mælti: „mikit er nú um beina þinn, ok væri 
mikit undir, at þú efndir þetta allt vel, er þú 
hefir heitit okkr“. „Veit ek erindi þitt“, segir 
Þórkell, „at féit mun hér skulu eftir vera, ok 
skortir hér eigi jörð nóga ok góða“. Þórbjörn 
mælti: „þiggja munu vit þat“. Þá víkr hann 
Þórkeli hjá húsunum ok mælti: „tiðindi mikil 
eru at segja“. Þórkell spurði, hver þau væri. 
„Blund-Ketill bóndi var brendr inni í nótt“, 
sagði Þórbjörn. „Hverir gorðu þat niðingsverk ?* 
sagði Þórkell. Þórbjörn sagði þá allt sem far- 
it hafði; „ok þarf Hersteinn nú þinna heilla- 
ráða“. Þórkell mælti: „eigi þætti mér ráðit, 
hvárt ek munda svá skjótt á boð brugðist hafa, 
ef ek hefða þetta vitat fyrr; enn mínum ráðum 
vil ek nú láta fram fara, ok förum nú til mat- 
ar fyrst“. Þeir játtuðu því. Þórkell trefill 
var þá mjök fámáligr ok nökkut hugsi, ok er 
þeir váru mettir, lætr hann taka hesta þeira. 
Siðan taka þeir vápn sín ok stíga á bak. Riðr 
Þórkell fyrir þann dag, ok mælti áðr, at vel 
skyldi geyma fjárins í haganum, enn gefa vel 
þvi, sem inni var. Þeir ríða nú út á Skógar- 
strönd á Gunnarsstaði; þat er innarliga á Strönd- 
inni. Þar bjó sá maðr, er Gunnarr hét ok var 
Hlífarson, mikill maðr ok sterkr ok hinn mesti 

garpr. Hann átti systur Þórðar gellis, er Helga 
hét. Gunnarr átti tvær dætr; hét önnur Jó- 
fríðr, enn önnur Þuriðr. Þeir koma þar síð 
dags ok stíga af baki fyrir ofan hús; vindr var 
á norðan ok heldr kalt. Þórkell gengr at dur- 
um ok klappar, enn húskarl gengr til hurðar, 
ok heilsar vel þeim sem kominn var, ok spyrr 
hverr hann væri. Þórkell kvað hann eigi vita 
mundu at gorr, þóat hann segði honum; ok bið 
Gunnar út ganga“. Hann kvað Gunnar kominn 
í rekkju. Hann biðr hann segja, at maðr vill 
hitta hann. Húskarl ggrir svo, gengr inn ok 
segir Gunnari, at maðr vill hitta hann. Gunn- 
arr spurði, hverr hann væri.  Húskarl kvaðst 
þat eigi vita, „enn mikill er hann vexti“. Gunn- 
arr mælti: „far þú ok seg honum, at hann sé 
hér í nátt“. Húskarl ferr ok gorir sem Gunnarr 
bauð, enn Þórkell kvaðst eigi vilja þiggja 
boð af þrælum, heldr at bónda sjálfum. Hús- 
karl segir, at þat væri sannligra: „enn eigi hefir 
Gunnarr vana til þess at standa upp um nætr. 
Gerðu annathvárt“, sagði húskarl, „at þú far á 
burt eðr gakk inn ok ver hér í nátt“. „Gerðu 
annathvárt“, segir Þórkell, „at þú rek erindi 
duganda, eðr ek rek sverðshjöltin á nasir þér“. 
Húskarl hleypr inn, ok rekr aftr hurðina. Gunn- 
arr spurði, hví hann færi svá óðliga. Hann 
sagðist eigi vildu tala fleira við hinn komna 
mann; „þvíat hann er mjök hastorðr“. Gunn- 

arr reis þá upp ok gekk út í túnit, hann var 
í skyrtu ok línbrókum, möttul yfir sér ok svarta 
skó á fótum, sverð í hendi. Hann fagnar vel 
Þórkeli ok biðr hann inn ganga. Hann segir, 
at þeir váru fleiri saman. Gunnarr gengr út í 
túnit, enn Þórkell þrífr í hurðarhringinn ok rekr 
aftr hurðina. Þeir ganga þá á bak húsunum. 
Gunnarr heilsar þeim, Þórkell sagði: „setjumst 
vér niðr, þvíat vér eigum margt at tala við þik, 
Gunnarr“. Þeir gora svá; setjast niðr á tvær 
hendr honum, ok svá nær, at þeir sátu á skikk- 
junni, er Gunnarr hafði yfir sér. Þórkell mælti 
þá: „svá er háttat, Gunnarr bóndi, at hér er sá 
maðr í ferð með mér, er Hersteinn heitir, son 
Blund-Ketils; er eigi því erindi at leyna, at hann 
vill biðja dóttur þinnar Þuríðar; hefi ek ok fyr- 
ir þessa sök með honum farit, at ek vilda eigi 
at þú vísaðir manninum frá, þvíat mér sýnist 
þat happaráð hit mesta; þykki mér ok miklu 
varða, at eigi sé óvirt þetta mál ok mín tillög, 
eðr seint svarat“. Gunnarr mælti: „eigi er ek 
einhlítr um svör þessa máls, ok vil ek ráðast 
um við móður hennar, ok svá við dóttur mína, 
ok eimkum við Þórð gelli frænda hennar; enn 
góðar einar fréttir höfum vér til þessa manns, 
ok svá til föður hans; ok er þetta ásjámál“. 
Þá svarar Trefill; „svá skaltu til ætla, at vér 
munum eigi lengi vonbiðlar vera konunnar; ok 
þykkjumst vér eigi minnr sjá fyrir þinni sæmd 

enn vorri; þykki mér ok kynligt um svá vitran 
mann sem þú ert, at þú virðir slíka hluti fyrir 
þér, svá vel sem boðið er; höfum vér ok svá at 
eins heiman ggrt ferð vára, át eigi mun til 
einkis ætlat; ok mun ek, Hersteinn, veita þér 
slíkt hð sem þú vilt, at þetta fari fram, ef hann 
kann eigi at sjá hvat honum sómir“. Gunnarr 
svarar; „þat fæ ek eigi skilit, hví þér látit svá 
brátt at þessu eðr haldit við heitan sjálfa, því- 
at mér líst þetta mjök jafnræði, enn einkis ills 
örvænti ek fyrir yðr, ok mun ek þat ráð upp 
"taka, at rétta fram hendina“. Ok svá ggrir 
hann. Enn Hersteinn nefnir sér vátta ok fastn- 
ar sér konu. Eftir þetta standa þeir upp ok 
ganga inn; er þeim veittr beini góðr. Nú spyrr 
Gunnarr tíðinda. Þórkeli segir, at þeir hafi nú 
eigi annat nýligar frétt enn brennu Blund-Ket- 
ils. Gunnarr spurði, hverr því volli? Þórkell 
segir, at Þórvaldr Oddsson var upphafsmaðr at, 
ok Arngrímr goði. Gunnarr svaraði fá, lastaða 
lítt, enda lofaði eigi. 

12. Þegar um morgininn í ár er Gunnarr á 
fótum, ok gengr at Þórkeli ok bað þá klæðast. 
Þeir göra svá; ganga síðan til snæðings; eru þá 
ok búnir hestar þeira, ok stíga þeir á bak, ríðr 
Gunnarr fyrir inn með firðinum; þá váru íslög 
mikil. Eigi létta þeir fyrr enn þeir koma í 
„Hvamm til Þórðar gellis, ok fagnar hann þeim 
vel ok spurði tíðinda. Þeir sögðu slíkt er þeim 

líkaði. Gunnarr heimtir Þórð á mál, ok segir at 
þar er í för Hersteinn, son Blund-Ketils, ok Þór- 
kell trefill; „er þat erindi þeira, at Hersteinn 
mælir til mægða við mik, enn til samfara við 
Þuríði dóttur mína; eðr hversu ráðligt líst þér 
þat? Maðr er vænn ok gerviligr; hann skortir 
ok eigi fé, þvíat faðir hans hefir þat mælt, at 
hann mundi af hendi láta búit, enn Hersteinn 
tæki við“. Þórðr svarar: „vel er mér við Blund- 
Ketil, þvíat einn tíma er vit Tungu-Oddr deild- 
um á alþingi um þrælsgjöld, er dæmdust á hendr 
honum, ok fór ek at heimta í foraðs-illu veðri, 
ok vér þrir saman, ok komum um nótt til Blund- 
Ketils, ok var oss þar allvel fagnat, ok þar vár- 
um vér viku. Hann skifti við oss hestum, enn 
gaf mér góð stóðhross. Slíkt reynda ek af hon- 
um, enn þó list mér svá á, at eigi muni því 
misráðit, þó at eigi sé þessu keypt“. „Svá máttu 
til ætla“, sagði Gunnarr, „at eigi mun hon föstnuð 
öðrum manni, þó at henni bjóðist, þviaf mér líst 
sjá maðr vaskligr, ok vel boðinn, ok mikil hætta 
í, hversu tiltekst, ef þessum manni er frá vísat“. 
Eftir þat gengr Gunnarr til fundar við dóttur 
sína, þvíat hon var með Þórði á fóstri, ok frétt- 
ir hana eftir, hversu henni var um gefit. Hon 
svarar, al eigi er henni svo mikil manngirnd í 
hug, at henni þætti eigi jafngott at sitja heima; 
„þvíat ek á kost góðrar forsjá, þar sem Þórðr 
er frændi minn; enn ykkarn vilja mun ek gora 

um þetta ok annat“, Nú elr Gunnarr á málit 
við Þórð, ok segir, at honum líst þetta ráð all- 
sæmiligt. Þórðr svarar: „hví skaltu eigi gefa 
honum dóttur þína, ef þér líkar?“. Gunnarr 
svarar: „því at eins gef ek hana, at þat sé jafn 
vel þinn vili sem minn“. Þórðr kvað beggja 
þeira ráð þetta vera skyldu. „Ek vil“, sagði 
Gunnarr, „at þú, Þórðr, fastnir Hersteini kon- 
una“. Þórðr svarar: „sjálfr skaltu þat gora, at 
fastna dóttur þina“. Gunnarr svarar: „mér þykk- 
ir meiri virðing í, at þú fastnir hana, þvíat þat 
samir betr“. Þórðr lét nú þetta leiðast, ok fóru 
nú festar fram. Þá mælti Gunnarr: „biðr ek 
enn, at þú látir hér vera boðit í Hvammi, ok 
mun þá gort verða með mestri sæmd“. Þórðr 
bað hann því ok ráða, ef honum þætti svá betr. 
Gunnarr segir: „svá munu vér til ætla, at vér 
látim þegar vera á viku fresti“. Eftir þat stíga 
þeir á bak ok snúa á ferð, ok vikr Þórðr á 
. götu með þeim, ok spurði enn, ef nökkut væri 
nýtt at segja. Gunnarr svarar: „ekki höfum 
vér nú nýlegar frétt enn brennu Blund-Ketils 
bónda“. Þórðr spurði, hversu þat varð. Enn 
Gunnarr sagði allan atburðinn um brennuna, ok 
hverr henni olli, ok svá hverir þat gorðu. Þórðr 
mælti: „eigi mundi þessu gjaforði svá skjótt 
ráðit hafa verit, ef ek hefða þetta vitat, ok þykk- 
ist þér nú allmjök hafa komist fyrir mik í viti 
ok beittan brögðum í þessu; enn þó þykki mér 

eigi víst, at þér sét yðr einhlítir at þessu mál“. 
Gunnarr mælti: „þar er gott til trausts at ætla 
sem þú ert, enda er þér nú skylt at veita mági 
þinum, enn vér erum skyldir at veita þér, þvi- 
at margir heyrðu, at þú fastnaðir konuna, ok 
þetta var allt við þitt ráð gort, ok er nú vel, 
at þér reynit eitt sinn, hverr yðarr drjúgastr er 
höfðingjanna, þvíat þér hafið lengi úlísmunni af 
etist“. 

13. Nú skilja þeir, ok er Þórðr hinn reið- 
asti, ok þykkir honum þeir hafa gabbat sik. 
Enn þeir ríða nú fyrst á Gunnarsstaði, ok þykk- 
jast allvel leikit hafa, at þeir höfðu komit Þórða 
í málit með sér, ok vóru nú allkátir. Eigi ríða 
þeir nú suðr at sinni, enn bjóða mönnum til 
boðs, ok sækja í Hvamm at ákveðnum tíma. 
Hafði Þórðr þar margt fyrir boðsmanna ok skip- 
ar mönnum í sæti um kveldit; sat hann sjálfr 
á annan bekk, ok Gunnarr mágr hans ok hans 
menn, enn Þórkell trefill hjá brúðguma á ann- 
an bekk, ok þeira boðsmenn; brúðir skipuðu 
pall. Ok svá sem borð váru sett ok allir menn 
í sæti komnir, þá stökk Hersteinn brúðgumi 
fram yfir borðit, ok gengr þar at sem einn 
steinn stóð. Hann steig öðrum fæti upp á stein- 
inn ok mælti: „Þess strengi ek heit“, sagði 
hann, „at áðr alþingi er úti í sumar, skal ek 
hafa fullsektað Arngrím goða, eðr sjálfdæmi 
ella“. Síðan stígr hann í sæti sitt. Gunnarr 

stökk þá fram ok mælti; „Þess strengi ek heit“, 
sagði hann, „at áðr alþingi er úti í sumar skal 
ek hafa sótt til útlegðar Þórvald Oddsson eðr 


hafa sjálfdæmi ella“. Upp stigr hann undir 


borð ok mælti til Þórðar: „hví sitr þú, Þórðr, 
ok mælir ekki um? Vitum vér at slíkt er þér 
í hug sem oss“. Þórðr svarar: „kyrrt mun þat 
at sinni“. Gunnarr svarar: „ef þú vilt, at vér 
talim fyrir þik, þá er þat til reiðu; enn vitum 
vér, at þú ætlar þér Tungn-Odd“. Þórðr mælti: 
„þér skulut ráða yðrum ummælum, enn ek mun 
því ráða, hvat ek tala; endit þetta vel sem þér 
hafit um mælt“. Eigi varð til nýlundu fleira at 
boðinu, enn þó fór þat allsköruliga fram, ok 
er þat þraut, fór hverr sem fyrir lá, ok líðr 
vetrinn af hendi. Ok er vorar safna þeir at 
sér mönnum, ok fara suðr til Borgarfjarðar, ok 
koma í Norðrtungu ok stefna Arngrími til þings 
í Þingnes ok Hænsa-Þóri. Nú skilst Hersteinn 
frá liðinu með þrem tigum manna þangat sem 
hann sagði hinn síðasta náttstað verit hafa Þór- 
valds Oddssonar, því at hann var þá farinn af 
vist sinni. Nú er óryrrt í héraðinu, ok mikil 
umræða ok samandráttr lðs af hvárratveggju 


“ hendi. 


14. Þat varð til tíðinda, at Hoænsa-Þórir 
hvarf burt ór héraðinu við tólfta mann, þegar 
hann spurði, hverir í málit váru komnir, ok frétt- 


ist alls ekki til hans.  Oddr safnar nú lði um. 
8“ 

dalina, Reykjardal hvárutveggja ok Skorradal, ok 
um allar sveitir fyrir sunnan Hvítá, ok þó hafði 
hann margt ór öðrum sveitum. Arngrímr goði 
safnaði mönnum um Þverárhlíð ok Norðrárdal 
at sumum hluta. Þórkell trefill safnaði mönn- 
um hit neðra um Mýrar ok Stafholtstungur, ok 
suma Norðrdæla hefir hann með sér, þvíat Helgi 
bróðir hans bjó í Hvammi, ok hefir hann hann 
með sér. Nú safnar Þórðr gellir liði vestan, ok 
hefir eigi margt lið.  Hittast nú þessir allir, er 
í váru málinu, ok hafa alls tvau hundruð manna. 
Ríða nú ofan fyrir útan Norðrá, ok yfir á at 
Eyja(r)vaði, fyrir ofan Stafholt, ok ætla yfir Hvítá 
þar sem heitir Þrælastraumr. Þá sjá þeir manna- 
ferð mikla fyrir sunnan ána; er þar Tungu- 
Oddr ok hafði nær fjögur hundruð manna. 
Greiða nú ferðina ok vilja fyrr koma til vaðs- 
ins. Hittast nú við ána, ok hlaupa þeir Oddr 
af baki ok verja vaðit; enn þeim Þórði gengr 
ógreitt framreiðin, ok vildu þó gjarna komast 


Je“ á þingit; slær nú í bardaga ok verða þegar á- 


þ) 


N 


“ 


verkar; fellu fjórir menn af Þórði. Þar féll 


V Þórólfr refr, bróðir Alfs ór Dölum, virðuligr 


maðr, ok hverfa nú frá við svá búit. Einn 
maðr fell af Oddi, enn þrír urðu mjök sárir. 
Þórðr snýr nú málinu til alþingis. Þeir ríða nú 
heim vestr, ok þykkir mönnum mjök hallast hafa 
metorð Vestanmanna. Nú ríðr Oddr á þingit. 
Hann sendi heim þræla sína með hross. Jór- 

unn kona hans spurði tíðinda, er þeir komu 
heim. Þeir kváðust engin segja kunna önnur 
enn þau, at sá maðr var einn kominn vestan ór 
Breiðafirði, at svara kunni Tungu-Oddi, ok var 
hans hljómr ok rödd sem griðungr gelldi. Hon 
kvað þat engi tíðindi, þótt honum væri svarat 
sem öðrum manni, enn kvað þat þó hafa gorst 
at tíðindum, at eigi væri líkligra til. „Var þar 
“ ok bardagi“, sögðu þeir, „ok fellu fimm menn 
alls, enn margir urðu sárir“. Enn áðr gátu 
þeir þess at engu. Nú líðr þingit, ok verðr þar 
ekki til tíðinda. Enn er þeir mágar koma heim 
vestr, skifta þeir bústöðum, ferr Gunnarr í Örn- 
ólfsdal, enn Hersteinn tekr Gunnarsstaði. Eftir 
þetta lætr Gunnarr færa til sín vestan við þann 
allan, sem Örn austmaðr hafði átt, ok flytja 
heim í Örnólfsdal. Tekr hann til síðan ok hús- 
ar upp bæinn í annat sinn, þvíat Gunnarr var 
allra manna hagastr; hann var ok um allt at- 
gervismaðr, ok manna best vigr ok hinn vask- 
asti í öllu. 

15. Nú líða stundir fram allt til þess at 
menn ríða til þings; er nú mikill viðbúnaðr í 
héruðunum; riða nú hvárirtveggju ákafa fjöl- 
mennir. Ok er þeir Þórðr gellir koma á Gunn- 
arsstaði, er Hersteinn sjúkr, ok má eigi fara 
til þings; selr hann nú öðrum í hendr sakirnar. 
Eftir váru hjá honum þrír tigir manna. Nú 
riðör Þórðr til þings. Hann safnar at sér vin- 

un sínum ok frændum, ok kemr snemma til 
þings; enn þingi var þá undir Ármannsfelli; 
ok svá sem flokkar koma hefir Þórðr hðsdrátt 
mikinn. Nú er sén ferð Tungu-Odds. Ríðr 
Þórðr þá í mót honum ok vill eigi at hann nái 
þinghelginni.  Oddr ríðr með þrjú hundruð 
manna. Þeir Þórðr verja þingit, ok slær þá 
þegar í bardaga; tekst brátt mannfall, enn all- 
margir urðu sárir. Þar fellu sex menn af Oddi, 
þvíat Þórðr var miklu fjölmennari. Þetta sjá 
góðgjarnir Ínenn, at þau vandræði mundu af 
standa, ef þingheimrinn berðist, at seint mundi 
bætr bíða. Er þá gengit í milli ok verða skild- 
ir, ok snúit málum til sættar, ok var Oddr ofr- 
liði borinn, ok varð undan at láta, fyrir því at 
bæði var, at hann þótti þyngra málahlut eiga 
at flytja, enda varð hann aflvani fyrir liðs sak- 
ir. Var þá þat mælt, at Öddr mundi tjalda á 
brottu ór þinghelgi, enn ganga til dóma ok at 
nauðsynjum sínum, fara með sik spakliga, sýna 
onga þrjósku né hans menn. Sitja menn nú 
yfir málum ok reyna at sætta þá. (Þórðr gellir 
talaði þá langa tölu ok snjalla at lögbergi, ok tjáði þat, 
hversu illa mönnum gegndi þat, at fara í ókunnig þing 
at sækja vm víg eðr harma sína al reka, ok sagði nú, 
hversu mikit honum varð fyrir, áðr hann gat þessu 
máli til skila komit ok kvað mörgum manni mein mundu 
at verða þessu vandræði, ef eigi væri bætr á ráðnar; 
fyrir því, sagði hann, at hér til hafa þat lög verit, at 
sakir skal sækja á því þingi, er næst er vetfanginu; enn 

þá er landinu var skift í fjórðunga, var svá skipat, at 
þrjú váru þing í fjórðungi hverjum, nema í Norðlendinga- 
fjórðungi váru fjögur, ok því svá, at þeir urðu eigi á 
annat sáttir; þeir er váru fyrir norðan Eyjafjörð vildu eigi 
þangat sækja þing, enda eigi Í Skagafjörð, þeir er fyrir 
vestan váru; enn þó skyldi jöfn dómnefna á alþingi ór 
þeira fjórðungi sem ór einhverjum öðrum. Af því skal 
einn maðr þaðan sitja fyrir forráðsgoðorð, at þeir goðar 
vildu allir setit hafa. Enn síðan váru sett fjórðungsþing. 
Svá sagði mér Ulfhéðinn Gunnarsson}. Nú er setit at 
málunum, ok horfir Oddi þungliga fyrir þat mest 
at mikit ofrefli var í móti. 

16. Enn nú skal segja nökkut af Hersteini, 
at honum létti brátt sóttarinnar, er þeir riðu 
til þingsins; ferr hann þá í Örnólfsdal. Þat var 
einn morgin snemma, at hann var í smiðju, því- 
at hann var manna hagastr á járn. Þá kemr 
þar bóndi einn, sá er Örnólfr hét, ok sagði svá: 
„sjúk er kýr'min“, sagði hann, „ok bið ek þik, Her- 
steinn, at þú farir at sjá hana; þykkir oss nú gott 
at þú ert aftr kominn, ok höfum vér þá nökkut svá 
iðgjöld föður þíns, er oss varð at mestu gagni“. 
Hersteinn svarar: „eigi hirði ek um kú þína ok 
kann ek eigi at sjá, hvat henni er til meins“. 
Bóndi svarar: „mikill er þó munr, at faðir þinn 
gaf mér kúna, enn þú vilt eigi sjá hana“. Her- 
steinn svarar: „ek gef þér aðra kú, ef þessi 
deyr“. Bóndi svarar: „þat vil ek fyrst þiggja, 
at þú sjáir þessa“. Hersteinn sprettr þá upp ok 
verðr hermt við, ok gengr út ok bóndinn með 
honum; snúa síðan í veg til skógar; lggr þar 

ein sneiðigata ok skógrinn á tvær hendr. Ok 
er Hersteinn ferr klifgötuna, nemr hann staðar ; 
hann var allra manna skygnstr. Hann mælti 
þá: „kom þar fram skjöldr í skóginum“. Bóndi 
þagði. Hersteinn mælti: „hefir þú svikit mik, 
hundrinn þinn? Nú ef þú ert í nökkurum sær- 
um at leyna, þá leggst þú niðr í götuna ok tala 
ekki orð; enn ef þú gorir eigi þetta, þá mun 
ek drepa þik“. Bóndinn leggst þá niðr; enn 
Hersteinn snýr heim ok kallar á menn sína, 
Þeir taka vápn sín ok fara síðan í skóginn, 
ok finna Örnólf í götunni. Þeir biðja hann fara 
með sér þangat, sem mælt var, at þeir skyldu 
finnast. Nú fara þeir þar til er þeir koma í eitt 
rjóðr. Þá mælti Hersteinn til Örnólfs; „eigi vil 
ek skylda þik til at tala, enn far nú sem fyrir 
þik var lagit“. Bóndi hleypr þá upp á hól einn 
ok blístrar hátt. Síðan hlaupa þar fram tólf 
menn, ok var þar Hænsa-Þórir fyrir flokki, enn 
þeir Hersteinn taka þessa menn höndum ok drepa. 
Hoggr Hersteinn sjálfr höfuð af Þóri ok hefir 
með sér. Ríða nú síðan suðr til þings ok segja 
þar þessi tíðindi. Verðr Hersteinn ágætr mjök 
af þessu verki ok fær af virðing mikla, sem von 
var at. Nú er setit yfir málum manna, ok verða 
þær málalyktir, at Arngrímr goði verðr sekr 
fullri sekt, ok allir þeir, er at brennunni váru, 
nema Þórvaldr Oddsson; hann skyldi vera útan 
þrjá vetr ok eiga þá útkvæmt; gefit var fé fyrir 

hann ok svo til farningar öðrum mönnum. Þór- 
valdr fór utan um sumarit, ok var leiddr upp 
á Skotland ok þjáðr þar. Nú eftir þetta var 
shtit þinginu, ok þykkir mönnum Þórðr vel ok 
sköruliga hafa fylgt þessum málum. Arngrímr 
goði fór ok útan um sumarit, ok er þat eigi ákveð- 
it, hversu mikit fé goldit var; lýkr á þá leið 
þessum málum. Ríða menn síðan heim af þingi. 
enn þeir fara útan sem mælt var, er sekir vóru. 

17. Gunnarr Hlífarson sitr nú í Örnólfsdal ok 
hefir húsat vel; hann hafði selför ok var mann- 
fátt heima. Jófriðr, dóttir Gunnars, átti sér tjald 
úti, þvíat henni þótti þat ódaufligra. Einn dag. 
berr svá til, at Þóroddr, son Tungu-Odds, riðr í 
Þverárhlíð. Hann kemr at Örnólfsdal um far- 
inn veg, ok gengr inn í tjaldit til Jófríðar. Hon 
heilsar honum vel. Hann sest niðr hjá henni, ok 
taka þau tal sín á mill, ok í því kemr sveinn 
frá selinu ok biðr Jófríði at taka ofan klyfjar 
með sér. Þóroddr ferr til ok tekr ofan klyfjarn- 
ar, enn sveinninn ferr síðan á brott ok kemr til 
sels. Gunnarr spyrr, hví honum yrði nú svo 
fljótt. Hann svarar öngu. Gunnarr spurði: 
„sáttu nökkut til tíðinda?“ „Alls ekki“, kvað 
sveinninn. „Nei“, sagði Gunnarr, „þannig ertu 
í bragði, sem nökkut hafi þér fyrir augu borit, 
þat sem þér þykkir umræðu vert, ok seg mér 
ef svá er; eðr er nökkut manna komit til bæjar- 
ms?“ „Óngan sá ek kominn“, sagði sveinninn. 

„Þú munt nú segja verða“, sagði Gunnarr, ok 
tók sviga einn mikinn, ok ætlar at berja piltinn 
með; ekki fékk hann af honum heldr enn áðr. 
Eftir þat fékk Gunnarr sér hest, ok hleypr á bak, 
ok ríðr skyndiliga ofan til vetrhúsa með hlíðir,ni. 
Jófríðr getr at líta ferð föður sins ok sagði Þór- 
oddi, ok biðr hann riða brott; „vilda ek gjarna“, 
sagði hon, „at eigi hlytist illt af mér“. Þóroddr 
segist munu bráðlega ríða. Gunnar berr fljótt 
at ok hleypr af baki; gengr þegar inn í tjaldit. 
Þóroddr heilsar honum vel; enn Gunnarr tók 
kveðju hans ok spurði síðan, hví hann væri þar 
kominn. Þóroddr sagði, at svá bar til um ferðir 
hans: „ok vil ek þó eigi ggra þetta til fjandskapar 
við þik; enn vita vil ek, hverju þú vilt svara mér, 
ef ek bið Jófríðar dóttur þinnar“, segir hann. 
Gunnarr svarar: „eigi mun ek gifta þér dóttur 
mína við þessa meðferðina; hefir nú ok í odda 
staðist með oss um hrið“. Síðan reið Þóroddr 
heim. | 
18. Þat var einn dag, at Oddr segir, at eigi 
mundi illa falht, at hafa nökkurar landsnytjar af 
Örnólfsdal, „þar er aðrir menn hafa sest á eig- 
ur mínar at röngu“. Konur sögðu þat til liggja, 
„gorist fé harðla nytlétt, ok mun þá miklu betr 
mjólka ef svá er breytt“. „Þá skal þangat fénu 
halda“, sagði Oddr, „þvíat þar eru hagar góðir“. 
Þá sagði Þóroddr: „ek mun bjóðast til at fylgja 
fénu ok'mun þá óágengiligra þykkja“. Oddr seg- 

ist þat gjarna vilja. Ok fara þeir nú með fénu; 
ok er þeir eru langt komnir, segir Þóroddr, at 
þeir skulu þangat halda fénu, at þeir fá versta 
haga, ok skermsl eru mest. Nú líðr nóttin af 
hendi, ok reka þeir heim féit um morgininn; ok 
er konur hafa mjólkat, þá kveða þær aldri jafn- 
illa nýst hafa sem þá, ok er þessa eigi oftar 
freistat. Líða nú svá stundir fram. 

19. Þat var einn morgin snemma, at Oddr 
kemr at máli við Þórodd son sinn; „þú skalt 
fara“, segir hann, „ofan í sveit ok safna mönn- 
um, ok vil ek nú reka inenn af eignum várum, 
enn Torfi skal fara upp um Hálsa, ok ggra þeim 
í kunnleika um þenna fund; vér skulum hittast 
við Steinsvað“. Þeir gora nú svá; safna þeir 
liði; fá þeir Þóroddr níu tigi manna“ ríða síðan 
til vaðsins. Þeir Þóroddr koma fyrri til vaðsins. 
Hann biðr þá ríða fyrir; „enn ek vil biða föður 
mins“, segir hann. Ok er þeir koma at garði 
í Örnólfsdal, er Gunnarr at göra hlass. Nú 
ræðir sveinn um, er var með Gunnari: „menn 
fara at bænum eigi allfáit saman“. „á“, sagði 
Gunnarr, „svá er þat“, ok gengr heim til bæjar- 
ins, ok tók boga, þvíat hann skaut allra manna 
best af honum, ok er þar helst til jafnat, er var 
Gunnarr at Hlíðarenda. Hann hafði þá húsat 
vel bæinn; enn gluggr var á útihurðinni, sváat 
maðr mátti rétta út höfuð sitt. Hann stóð við 
hurðina með bogann. Nú kemr Þóroddr at bæn- 

um, ok gengr at durum við fá menn, ok spyrr 
ef Gunnarr vill nökkura sætt bjóða. Hann svar- 
ar: „ek veit eigi, at ek eiga nökkut at bætas 
enn hitt væntir mik, áðr þér fáit mitt vald, at 
griðkonur mínar muni stungit hafa nökkura þína 
félaga svefn þorni áðr ek hníga í gras“. Þóroddr 
svarar: „satt er þat, at þú ert afbragð flestra 
manna, þeira sem nú eru uppi; enn þó má 
koma svá margt lhð í móti þér, at þú fáir eigi 
móti staðit, þvíat faðir minn ríðr at garði með 
mikit lið, ok ætlar at drepa þik“. Gunnarr 
svarar: „vel er þat; enn þat munda ek vilja, 
at ek hefða mann fyrir mik áðr ek hníga at velli; 
enn eigi gruna ek þat, þótt faðir þinn haldi litt 
sættirnar“. „Hina leið er“, sagði Þóroddr, „at 
vér viljum gjarna sættast, ok rétt nú fram hönd- 
ina með góðum vilja þínum, ok gift mér Jófríði 
dóttur þína“. Gunnarr svarar: „eigi kúgar þú 
dóttur mina af mér; enn eigi væri þat fjarra 
jafnaði boðit sakir þín, þviat þú ert góðr drengr“. 
Þóroddr svarar: „eigi mun þat svá virt af góð- 
gjörnum mönnum, ok kann ek mikla þökk fyrir, 
at þú takir þenna kost með þeim máldögum, sem 
því hæfir“. Ok nú við umtölur vina sinna, ok 
annat þat, at honum þótti Þóroddr jafnan vel 
farit hafa með sinu máli, þá verðr þat af, at Gunn- 
arr réttir fram höndina, ok lúka svá þessu máli. 

20. Nú í þessu kemr Öddr í tún, ok snýr 
Þóroddr þegar í mót föður sínum, ok spyrr, hvat 

hann ætlar. Hann kveðst ætla at brenna bæinn 
ok svá mennina. Þóroddr svarar: „á aðra leið 
er nú komit málinu, ok eru vit Gunnarr nú sátt- 
ir“, ok segir nú allt hve komit er. „Heyr hér 
á endemi“, segir Öddr, „væri þér þá verra, at 
eiga konuna, þótt Gunnarr væri drepinn áðr, er 
mestr var várr mótstöðumaðr? ok höfum vér 1llt 
at verki at hefja þik“. Þóroddr svarar ok mælti: 
„við mik skaltu nú fyrst berjast, ef eigi kemr 
öðru við“. Ganga menn nú í milli ok sætta þá 
feðga. Urðu þær málalyktir, at Jófríðr er gefin 
Þóroddi, ok líkar Oddi stórilla. Fara nú heim 
við svá búit. Eftir þat sitja menn at boði, ok 
unir Þóroddr allvel sínu ráði. Ok at vetri af- 
liðnum ferr Þóroddr útan, þvíat hann hafði spurt, 
at Þórvaldr bróðir hans var í höftum, ok vildi 
leysa hann með fé. Hann kemr til Noregs ok 
kom eigi út síðan, ok hvárgi þeira bræðra. — 
Oddr tók nú at eldast mjök; ok er hann spurði 
þat, at hvárgi sona hans mundi tl koma, tók hann 
sótt mikla, ok er at honum tók at þrangva, mælti 
hann við vini sína, at þeir mundi flytja hann 
upp á Skáneyjarfjall, þá er hann væri dauðr, ok 
kvaðst hann þaðan vildu sjá yfir tunguna alla; 
ok svá var gort. Enn Jófríðr Gunnarsdóttir var 
síðan gefin Þórsteini Egilssyni at Borg, ok var 
hinn mesti kvenskörungr. Ok lýkr þar Hænsa- 
Þórissögu. 

Álfr ór Dölum 28. 

Ármannsfell 30. 


Blund-Ketill Geirsson1 —2, 
4—17. 20, 22—25. 

Blund-Ketilsbrenna 23, 25, 

Blundsvatn 2. 

Borg 38. 

Borgarfjörðr 1, 8, 27. 

Breiðabólstaðr í Reykjardal 
1, 18. 

Breiðabólstaðr annarr 2. 

Breiðafjörðr 29. 


Dalir=Breiðafjarðardalir 
28. 


Einmánuðr "7. 

Esjuberg í. 

Eyjafjörðr 81. 
Eyja(r)vað á Norðrá 28. 


Fitjar í Noregi 1. 
Geirr auðgi Ketilsson 2. 


Geirshlið, bær í Borgar- 
firði 2. 

Gói (mánuðr) 7. 

Gunnarr (Hámundarson) 
at Hlíðarenda 85. 

Gunnarr Hlífarson £0—27, 
29, 33 —38. 

Gunnarsstaðir (bær á Skóg- 
arströnd) 20, 26, 29. 

Gunnvaldr Rauða-Bjarnar- 
son 2. 


Hálsar (í Borgarfirði) 35. 
Helga Óláfsdóttir feilans 21. 
Helga Þorgeirsdóttir 2. 
Helgavatn (Vatn) bær 3. 
Helgi Arngrímsson goða Í, 
8, S—9, 11—12, 16— 17. 

Helgi Högnason Í. 

Helgi Rauða-Bjarnarson 2, 
28. 

Hersteinn Blund-Ketilsson 
2, 4—5, 1720, 22—27, 
29, 31 —82. 

Hlíðarendi, bær í Fljótshlíð 
3ð. 

Hlíð=-Þverárhlíð. 

Hrómundr Þórisson (land- 
námsmaðr) Í. 


Nöfn. 39 


Hvammr, bær í Hvainms- 
sveit 23, 26. 

Hvammr, bær í Norðrár- 
dal 2, 28. 
Hvítá, fjót í 

28. 


Borgarfirði 


Hænsa-Þórir 2—5, 8—17, 


„82, 3ð,. 
Hænsa-Þórissaga 35. 
Höfn, nú bær í Borgarfirði 

ð. 
Högni (Halldórsson) 1. 


Jófriðr Gunnarsdóttir 21, 
88—84, 36 —28. 

Jófriðr Tungu-Oddsdóttir 1. 

Jórunn (Helgadóttir) 1, 28. 


K ctill=Blund-Ketill. 
Ketill blundr, landnáms- 
maðr 2. 


Lögberg 30. 


Misgöng 4. (Þetta orð er 
mjög sjaldhaft í fornrit. 
um, og er ritað missöng; 
nú er það löngu úrelt. 
Það þýðir sama sem vér 
nú köllum stórstreymi“ 
eða „„stórstraumr“, þ. e. 
þá er fult var tungl, hét 
það: misgöng hin meiri“, 
enn með nýju tungli: mis- 
göng hin minni“. 


Mýrar, hérað í Borgarfirði 
28. 


Nes= Akranes 4. 

Norðlendingafjórðungr 81. 

Norðrá, fljót í Mýrasýslu 
2, 28. 

Norðrdælar 28. 

Norðrtunga, bær Arngríms- 
goða 1l—8, 11— 13, 27. 


Oddr=Tungu-Oddr. 


Rauða Björn landn.m. 2. 
Reykjardalr (nyrðri) 46. 
Reykjardalr (syðri 1, 46. 


Skagafjörðr 81. 
Skáneyjarfjall 37. 
Skeggi Þórisson Í. 
Skorradalr 28. 
Skotland 38. 
Skógarströnd 20. 
Stafholt, bær í Borgarfirði: 
28. 
Stafholtstungur 19, 28. 
Steinsvað á Hvítá 35. 
Svignaskarð, bær 2, 19. 


Torfi Valbrandsson 1, 35.. 

Trefill= Þorkell trefill. 

Tungan, í Reykjardal 88. 

Tungu-Oddr Önundarson 1.. 
8—6, 9—10, 12—183, 18, 
24, 21—35, 81. 


40 Nöfn. 


Ulfarr Úlfsson 1. 

Úlfhéðinn Gunnarsson 81. 

Úlfr Skeggjason á Fitjum= 
Úlfr Fitjumskeggi Þóris- 
son (í Landnámu) Í. 


Valbrandr Valþjófsson Í. 

Valþjófr gamli Örlygsson 1. 

Vatn=Helgavatn. 

Vestanmenn 28. 

Víðfari, flækingr 12, 15. 

Víðimýrr, bær í Skagafirði 
d. 


Þingnes 27. 

Þorri (mánuðr) 6. 
Þórbjörn stígandi 17— 20. 
Þórðr gellir 21 — 30. 
Þórgeirr á Víðimýri 2. 
Þórir hlammandi 1. 
Þórir=Heænsa-Þórir. 
Þórkell Gunnvaldsson 2. 


Þórkell trefill Rauða-Bjarn- 
arson 2, 19—24, 26. 
Þóroddr Tungu-Oddsson 1, 
38—31. 
Þórólfr refr Eysteinsson 28. 
Þórsteinn Egilsson 88. 
Þórvaldr Tungu-Oddsson í, 
12—17, 23, 217, 83, 31. 
Þrælastraumr, í Hvítá 28. 
Þuríðr Gunnarsdóttir 21. 
Þuríðr Tungu-Oddsdóttir 1. 
Þverárhlíð, hérað 6, 15, 28. 
Þverhlíðingar 19. 


Onundr breiðskeggr Í. 

Örn austm. 8—5, 16, 19, 
29. 

Örnólfr bóndi 81 —32. 

Örnólfsdalr, bær Blund-Ket- 
ils 2, 17—18, 29, 81, 
38—ð1. 

Örlygr gamli Hrappsson Í. 


NB. Benedikt Sveinsson hefir séð um þessa útgáfu 


sögunnar. 

